Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7676. Il-EUR-Lex hu l-aċċess fuq l-internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7679. Il-EUR-Lex hu l-aċċess fuq l-Internet għal-liġi Ewropea. Fl-20 ta' Awwissu 2015, il-Kumitat tas-Sanzjonijiet stabbilit skont ir-Riżoluzzjoni 2127 (2013) tal-Kunsill tas-Sigurtà tan-Nazzjonijiet Uniti aġġorna l-informazzjoni dwar tliet persuni fuq il-lista ta' persuni u entitajiet soġġetti għal miżuri imposti mill-paragrafi 30 u 32 tar-Riżoluzzjoni 2134 (2014). Il-persuni kkonċernati jistgħu fi kwalunkwe ħin jagħmlu talba lill-Kumitat tan-Nazzjonijiet Uniti stabbilit skont ir-Riżoluzzjoni 2127 (2013), flimkien ma' kwalunkwe dokumentazzjoni ta' ġustifikazzjoni, li d-deċiżjonijiet li jiġu inklużi fil-lista tan-Nazzjonijiet Uniti jiġu eżaminati mill-ġdid. Din it-talba għandha tintbagħat fl-indirizz li ġej: Għal aktar tagħrif, ara: http://www.un.org/sc/committees/2127/ B'segwitu għad-deċiżjoni tan-Nazzjonijiet Uniti, il-Kunsill tal-Unjoni Ewropea ddetermina li l-persuni indikati min-Nazzjonijiet Uniti għandhom jiġu inklużi fil-listi ta' persuni u entitajiet li huma soġġetti għal miżuri restrittivi previsti mid-Deċiżjoni 2013/798/PESK u r-Regolament (UE) Nru 224/2014. Ir-raġunijiet għall-inklużjoni fil-lista tal-persuni kkonċernati jinsabu fl-entrati korrispondenti tal-Anness tad-Deċiżjoni u ta' Anness I tar-Regolament. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti web fl-Anness II tar-Regolament (UE) Nru 224/2014, sabiex tinkiseb awtorizzazzjoni biex jintużaw il-fondi ffriżati biex jaqdu l-ħtiġijiet fundamentali jew isiru ħlasijiet speċifiċi (ara l-Artikolu 7 tar-Regolament). Il-persuni kkonċernati jistgħu jagħmlu talba lill-Kunsill, flimkien mad-dokumentazzjoni ta' sostenn meħtieġa, li d-deċiżjoni li jiġu inklużi fil-listi msemmijin hawn fuq tiġi kkunsidrata mill-ġdid. Din it-talba għandha tintbagħat fl-indirizz li ġej: Qed tinġibed l-attenzjoni tal-persuni kkonċernati anke għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafu, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C li wieħed jista' jikkuntattja f'dan l-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 224/2014, kif implimentat mir-Regolament ta' Implimentazzjoni (UE) 2015/1485. Il-persuni kkonċernati huma l-persuni fiżiċi li jissodisfaw il-kriterji għall-elenkar fil-lista stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-dikjarazzjoni tar-raġunijiet u kwalunkwe data oħra relatata. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali ser tinżamm għal ħames snin minn meta l-persuna kkonċernata tkun tneħħiet mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Il-persuni kkonċernati jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. L-UE ffirmat, jew qiegħda tinnegozja, ftehimiet bilaterjali mal-Iżvizzera, l-Andorra, Liechtenstein, Monaco u San Marino li għandhom l-għan li jirregolaw u jiffaċilitaw l-iskambju ta' informazzjoni finanzjarja rilevanti għat-taxxa, u b'hekk tiġi fi tmiemha s-segretezza bankarja fi kwistjonijiet tat-taxxa. Abbażi tad-dispożizzjonijiet tal-ftehim li ġie konkluż dan l-aħħar mal-Iżvizzera (il-"Ftehim"), il-KEPD iddeċieda li jitlob lil-leġiżlatur tal-UE biex fil-futur jimplimenta salvagwardji għall-protezzjoni tad-dejta simili għall-ftehimiet bilaterali bi skambju awtomatiku ta' informazzjoni dwar it-taxxa. Il-kuntest: L-Organizzazzjoni għall-Kooperazzjoni u l-Iżvilupp Ekonomiċi (OECD) ingħatat mandat mill-G20 biex tiżviluppa standard globali uniku għall-iskambju awtomatiku ta' informazzjoni dwar il-kontijiet finanzjarji, sabiex jiġi implimentat skambju awtomatiku ta' informazzjoni bħala mezz biex jiġi miġġieled il-frodi tat-taxxa u l-evażjoni tat-taxxa transfruntiera billi tiġi żgurata trasparenza u kooperazzjoni sħiħa fit-taxxa bejn l-amministrazzjonijiet tat-taxxa madwar id-dinja. L-OECD adottat tali sistema f'Lulju 2014 (l-"Istandard Globali"). Sabiex jiġi implimentat l-Istandard Globali fl-iskambji ta' dejta bejn l-UE u l-Konfederazzjoni Żvizzera, il-Ftehim - iffirmat mill-partijiet fis-27 ta' Mejju 2015 u li jieħu post ftehim preċedenti dwar l-istess suġġett — jinkludi għadd ta' dispożizzjonijiet li jirregolaw l-iskambju awtomatiku ta' informazzjoni tat-taxxa bejn l-awtoritajiet tat-taxxa kkonċernati fl-Iżvizzera u fl-Istati Membri. Tali żieda fl-attenzjoni fil-konfront tal-evażjoni tat-taxxa u l-iskambju awtomatiku ta' informazzjoni finazjarja ssejjaħ għal salvagwardji xierqa għad-drittijiet ta' protezzjoni tad-dejta. Is-salvagwardji: Il-KEPD iqis li, minkejja d-dispożizzjonijiet dwar il-protezzjoni tad-dejta inklużi fl-Artikolu 6 tal-Ftehim, il-salvagwardji bażiċi ta' protezzjoni tad-dejta ma ġewx implimentanti b'mod sħiħ. B'mod partikolari, huwa jikkunsidra li s-salvagwardji li ġejjin kienu jkunu xierqa: li l-ġbir u l-iskambju ta' informazzjoni rilevanti għat-taxxa jkunu soġġetti għal riskju effettiv ta' evażjoni tat-taxxa; li jiġi limitat l-iskop tal-ipproċessar tad-dejta biex tiġi segwita mira politika leġittima (jiġifieri li tiġi miġġielda l-evażjoni tat-taxxa), billi jiġi pprevenut li tintuża għal finijiet oħrajn mingħajr ma jiġu infurmati s-suġġetti tad-dejta; li tiġi pprovduta informazzjoni xierqa tas-suġġetti tad-dejta rigward l-iskop u l-modalitajiet tal-ipproċessar tad-dejta finanzjarja tagħhom, inkluż ir-riċevituri tad-dejta tagħhom; li jiġu stabbiliti minn qabel standards espliċiti ta' protezzjoni tad-dejta u ta' sigurtà li għandhom jitħarsu mill-awtoritajiet pubbliċi u privati li jkunu involuti fil-ġbir u l-iskambju ta' informazzjoni dwar it-taxxa; li jiġi pprovdut perjodu espliċitu ta' żamma applikabbli għall-informazzjoni dwar it-taxxa skambjata u jingħata mandat għat-tħassir tagħha, ladarba tali informazzjoni ma tibqax tiġi pproċessata bil-għan li tiġi miġġielda l-evażjoni tat-taxxa. L-importanza tal-iskambju awtomatiku ta' informazzjoni bħala mezz biex jiġi miġġieled il-frodi tat-taxxa u l-evażjoni tat-taxxa billi jiġu żgurati trasparenza u kooperazzjoni sħiħa fit-taxxa bejn l-amministrazzjonijiet tat-taxxa madwar id-dinja ġiet rikonoxxuta fil-livell internazzjonali. L-Organizzazzjoni għall-Kooperazzjoni u l-Iżvilupp Ekonomiċi (OECD) ingħatat mandat mill-G20 biex tiżviluppa standard globali uniku għall-iskambju awtomatiku ta' informazzjoni dwar il-kontijiet finanzjarji. L-Istandard Globali nħareġ mill-Kunsill tal-OECD f'Lulju 2014. Fis-27 ta' Mejju 2015, il-President tal-Kunsill, f'isem l-Unjoni Ewropea, iffirma l-Protokoll ta' Emenda għall-ftehim bejn il-Komunità Ewropea u l-Konfederazzjoni Żvizzera li jipprovdi għal miżuri ekwivalenti għal dawk stabbiliti fid-Direttiva tal-Kunsill Nru 2003/48/KE dwar tassazzjoni ta' riżervi fuq id-dħul fil-forma ta' pagamenti ta' imgħaxx (minn hawn 'il quddiem "il-Ftehim"). L-approvazzjoni tal-konklużjoni tal-Ftehim mill-Parlament Ewropea bħalissa għadha pendenti. Sabiex jitnaqqsu l-ispejjeż u l-piżijiet amministrattivi kemm għall-amministrazzjoni tat-taxxa kif ukoll għall-operaturi ekonomiċi, il-Ftehim għandu l-għan li jġib il-Ftehim eżistenti dwar it-Tfaddil mal-Iżvizzera f'konformità mal-iżviluppi internazzjonali u tal-UE fir-rigward tal-iskambju awtomatiku ta' informazzjoni. Dan ser iżid it-trasparenza tat-taxxa fl-Ewropa u ser ikun il-bażi legali għall-implimentazzjoni tal-Istandard Globali tal-OCDE dwar l-iskambju awtomatiku ta' informazzjoni bejn l-Iżvizzera u l-UE. Għalhekk, sabiex jiġi implimentat l-Istandard Globali fl-iskambji ta' dejta bejn l-UE u l-Konfederazzjoni Żvizzera, il-Ftehim jinkludi għadd ta' dispożizzjonijiet li jirregolaw l-iskambju awtomatiku ta' informazzjoni dwar it-taxxa bejn l-awtoritajiet tat-taxxa kkonċernati fl-Iżvizzera u fl-Istati Membri. F'din l-Opinjoni, nixtiequ nifformulaw għadd ta' kunsiderazzjonijiet li jiffukaw fuq l-implikazzjonijiet tal-protezzjoni tad-dejta tal-Ftehim, bil-għan li tiġi pprovduta gwida dwar is-salvagwardji essenzjali li għandhom jiġu inklużi fil-ftehimiet bilaterali futuri li ddaħħlu fis-seħħ fl-UE bil-għan li jiffaċilitaw l-iskambju awtomatiku ta' informazzjoni dwar il-kontijiet finanzjarji. Fid-dawl tal-kunsiderazzjonijiet ta' hawn fuq, nieħdu nota tal-fatt li l-implimentazzjoni tal-Istandard Globali hija kkunsidrata meħtieġa biex tiġi miġġielda l-evażjoni tat-taxxa u b'hekk tiżgura kundizzjonijiet ekwi għall-operaturi fis-suq. Aħna, madankollu, nikkunsidraw li matul il-fażi ta' negozjati, kellhom isiru għadd ta' korrezzjonijiet fil-Ftehim sabiex jiġu indirizzati aħjar il-kwistjonijiet tal-protezzjoni tad-dejta. Issa qegħdin insejħu lil-leġiżlatur tal-UE biex jintroduċi tali salvagwardji ta' protezzjoni tad-dejta fil-miżuri futuri li jimplimentaw il-Ftehim u fil-ftehimiet bilaterali futuri li għandhom jiġu konklużi ma' pajjiżi oħra fl-istess qasam. B'mod partikolari, kwalunkwe ftehim simili jew miżura ta' implimentazzjoni futura għandhom: jiżguraw proporzjonalità tal-ipproċessar tad-dejta, billi l-ġbir u l-iskambju tal-informazzjoni dwar it-taxxa jkunu soġġetti għar-riskju effettiv ta' evażjoni tat-taxxa u billi jimplimentaw kriterji biex kontijiet b'riskju baxx jiġu eżentanti mir-rapportar, jillimitaw il-fini tal-ipproċessar tad-dejta biex tiġi segwita mira politika leġittima u jipprevjenu l-użu għal finijiet addizzjonali mingħajr ma jiġu infurmati s-suġġetti tad-dejta, jipprovdu informazzjoni xierqa tas-suġġetti tad-dejta (skont l-Aritkolu 10 tad-Direttiva dwar il-Protezzjoni tad-Dejta) rigward il-fini u l-modalitajiet tal-ipproċessar tad-dejta finanzjarja tagħhom, inkluż ir-riċevituri tad-dejta tagħhom, jistabbilixxu minn qabel standards espliċiti ta' protezzjoni tad-dejta u ta' sigurtà li għandhom jitħarsu mill-awtoritajiet pubbliċi u privati li jkunu involuti fil-ġbir u fl-iskambju ta' informazzjoni dwar it-taxxa (privatezza fid-disinn). Għandha tipprovdi wkoll għal sanzjonijiet fil-każ ta' ksur ta' tali dispożizzjonijiet, jipprovdu perjodu espliċitu ta' żamma applikabbli għall-informazzjoni dwar it-taxxa skambjata u jagħtu mandat għat-tħassir tagħha, ladarba tali informazzjoni ma tibqax tiġi pproċessata bil-għan li tiġi miġġielda l-evażjoni tat-taxxa. Magħmul fi Brussell, it-8 ta' Lulju 2015. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7691 — Apollo/OMG, f'dan l-indirizz:
Extracted from C_289_2015.html